# En innføring i &kde;

&kde;-laget
Bjørn
Steensrud

    bjornst@skogkatt.homelinux.org

oversettelse
2004-08-28
3.00.00
1999
2000
2001
2002
&kde;-laget
&FDLNotice;

En innføring i K Desktop Environment

Hurtigstartsguide til &kde;

KDE
hurtigstart
innledning

## Innledning

Dette dokumentet er en kortfattet innføring i K Desktop Environment. Det vil gjøre deg kjent med noen av grunntrekkene i &kde;.

Denne veiledningen dekker langtfra alle forhold ved KDE, ikke en gang de fleste. Den beskriver bare noen av de mest grunnleggende måtene du kan utføre noen av de vanligste oppgavene.

Vi går ut fra at du allerede kjenner til minst ett grafisk brukermiljø, for eksempel &CDE;, Geos, GEM, &NeXTSTEP;, &Mac;, OS/2 eller &Microsoft;&Windows; – så vi kommer ikke til å forklare bruk av mus eller tastatur, men konsentrere oss om saker som vi håper er mer interessante.

## Et overblikk over &kde;

Denne delen er for brukere som foretrekker å lære ved å drive utforsking selv og bare vil ha en kort orientering for å komme i gang. Senere avsnitt gir en grundigere innføring i miljøet, med hjelpsomme tips og snarveier. Hvis du er utålmodig etter å begynne, så skumles dette avsnittet, gå og prøv deg fram litt, kom så tilbake og bla i de andre delene av denne veilederen etter behov.

&kde; har et skrivebordsmiljø som kan varieres etter smak i stor grad. Denne oversikten går ut fra at du bruker standard-miljøet.

### &kde;-skrivebordet

Et typisk &kde;-skrivebord består av flere deler:

- Et panel nederst på skjermen, som brukes til å starte programmer og veksle mellom skrivebord. Det inneholder blant annet &kmenu;, et stort &kicon; som viser en stor meny over programmer når du trykker på den.

- En oppgavelinje, som standard innebygget i panelet, som kan brukes til å styre og veksle mellom programmer som kjører i øyeblikket. Trykk på et program på oppgavelinja for å bytte til programmet.

- Selve skrivebordet, der du kan legge ofte bruke filer og mapper. &kde; har flere skrivebord som hvert har sine vinduer. Trykk på de nummererte knappene på panelet for å veksle mellom skrivebord.

### Klar, ferdig, gå!

Her er noen raske tips for å få deg i gang.

- For å starte et program trykker du på &kicon;-knappen på panelet (kalt &kmenu;) og velger en oppføring fra menyen.

- Trykk på ikonet på panelet som ser ut som en tegning av et hus for å komme til filene i hjemmekatalogen din, med &konqueror;, &kde;s filbehandler.

- Velg K-meny System Terminal for å få et &UNIX;-vindu, eller trykk &Alt; F2 for å få et minivindu der du kan kjøre en enkelt kommando.

- Velg Kontrollsenter på &kmenu; for å sette opp &kde;.

- Trykk &Alt;Tab for å veksle mellom programmer, og &Ctrl; TAB for å veksle mellom skrivebord når du bruker tastaturet.

- Bruk høyre museknapp for å komme til innholdsmenyer for panelet, skrivebordet og de fleste &kde;-programmer.

## Starte programmer

### Ved bruk av &kmenu; og panelet

Nederst på skjermen finner du skrivebordspanelet, som kalles &kicker;. Du bruker panelet til å starete programmer. Ta en titt på knappen helt til venstre med en stor &kicon;.

Denne knappen kalles &kmenu;. Den har en liten pil øverst som viser at det kommer til å sprette opp en meny hvis du trykker på den. Bare gjør det! Via sprettoppmenyen får du enkelt tilgang til alle &kde;-programmer som er installert på datamaskinen din.

#### Innstillinger for &kicker;

Hvis du bruker et program eller et verktøy svært ofte er det fint å kunne få tak i det enda raskere, så klart. I så fall kan du legge til en enkelt applikasjon, eller en hel undermeny av &kmenu;, som en spesiell hurtigstartknapp i panelet. Hvis du vil ha en hurtigstartknapp for &kfind; kan du velge: K.meny Sette opp panelet Legg til Knapp Finn filer. (Med dette mener vi at du skal først trykke på &kmenu;, så velge Sette opp panelet, der en liten pil mot høyre viser at det kommer til å sprette opp en ny meny. I denne menyen velger du Legg til, så Knapp, og i neste undermeny, Finn filer).

Du kan legge til en hel meny på denne måten, eller en av undermenyene på &kicon;. Hvis du for eksempel har &koffice; installert og vil ha rask tilgang til alle &koffice;-programmene uten å måtte gå gjennom &kmenu;, så kan du i stedet for å velge et program trykke på Legg til denne menyen. Nå får du øyeblikkelig tilgang til alle &koffice;-programmene uten å måtte legge ett ikon for hver på panelet.

Alle elementer på panelet kan flyttes rundt med flytt-kommandoen på kontekstmenyen. Bare trykk tredje museknapp ( den tredje museknappen er vanlivis den høyre knappen, men hvis du har innstilt musa annerledes, f.eks. for venstrehendte, så kan det også være den venstre knappen). Det vises en meny der du kan velge Flytt. Flytt så musa og se hvordan ikonet følger etter, mens det blir liggende på panelet. Når du er ferdig, så bare trykk første museknapp (som standard er dette venstre knapp.) Som du kanskje har sett er det også et menyelement Fjern i tilfelle du er lei av en bestemt startknapp på panelet ditt.

#### Bruke kontekstmenyer

Dette fører til et annet interessant emne: mange steder kan du trykke høyre museknapp og få opp en kontekstmeny med valg som er relevante for det elementet du trykket på. Derfor er det en god ide å forsøke med høyre museknapp på en sak når du ikke vet hva du skal gjøre med den.Tilmed skrivebordsbakgrunnen har en slik meny!

#### Andre panel-egenskaper

Det er andre interessante muligheter med panelet. En av dem er kanskje viktig hvis du har en skjerm med lav oppløsning: det er «skjul og vis»-funksjonen, som du finner i en eller begge ender på panelet.

Kanskje du bare misliker at panelet breier seg over hele bredden på skjermen. Det er lett å endre på! &RMB; på et tomrom i panelet, og velg Sett opp panelet. I &kcontrol;-menyen som vises kan du velge Lengde på fanen Utseende. Bruk skyveren til å stille inn lengden til å være mindre enn 100%.

Hvis du følger med, og har den dialogen åpen, så bare forsøk alle valgene, bruk Bruk for å se hva virkningen blir. Det er lett å sette alle valgvene tilbake til standard-oppsetten ved å trykke på Standarder-knappen.

Forresten – hvis du ikke er sikker på hva en knapp gjør i &kde;, så bare flytt musepekeren over den og vent litt: &kde; har en innebygget mini-konteksthjelp kalt verktøytips, som forklarer funksjonen til slike elementer med noen få ord.

### Jamen jeg vil ha tilbake kommandolinja mi!

Ta det rolig, det er ingen grunn til å være redd. &kde; vil ikke ta fra deg din elskede (og noen ganger svært effektive) kommandolinje. Du kan flytte filer med skrivebordet, men du kan også bruke de &UNIX;-kommandoene du er vant til. &kde; gir deg faktisk kommandolinje opp i hendene, kanskje på noen overraskende steder.

&kde; inneholder et meget raffinert kommandolinjevindu som kalles &konsole;. VelgK-meny System Terminal for å starte det. Du vil nok ha denne på panelet, heldigvis er det det allerede i standard-oppsettet.

Noen ganger vil du bare skrive en eneste kommando på kommandolinja. I slike tilfeller trenger du ikke en fullstendig terminal. Bare trykk &Alt;F2, så får du en liten kommandolinje der du kan taste inn en kommando. Dette kommandolinjevinduet forsvinner etterpå, men det husker kommandoen din.

Når du åpner dette vinduet (som vi forresten kaller minicli) og trykker pil opp kan du bla gjennom alle kommandoer du har tastet inn tidligere. Du kan også taste inn &URL;-er i minicli for å åpne et &konqueror;-vindu med den oppgitte &URL;-en.

&konqueror; og redigeringsprogrammet &kate; kan begge to vise fram terminalvinduer som oppfører seg akkurat som &konsole;. I &konqueror; kan du slå på dette med menyvalget Vindu Vis terminalemulator. Den innebygde terminalen vises nederst i &konqueror;-vinduet, og det virkelig smarte er at den følger med deg i filbehandler-visningen, slik at den veksler mellom kataloger i takt med filbehandleren. I &kate; kan du vise en terminal med menyvalget Innstillinger Vis terminal.

For å vise en &UNIX; man-side skriver du ``man:` kommando` i minicli, der kommando er navnet på en &UNIX;-kommando.

For å lete etter ett eller flere ord på søkemotoren Google kan du forsøke ``gg:`ord` . Det er mange fler slike snarveier, og du kan tilmed lage dine egne. Se i &kcontrol;, på fanen Internett og nettverk Nettleser Nettsnarveier .

Og så er det jo en måte å ha kommandolinja for hånden til enhver tid, uansett hva du gjør – legg den på &kicker;-panelet!

Bare trykk &RMB; på et tomrom i panelet, og velg Legg til Miniprogram Programstarter . Dette legger en mini-cli direkte inn i panelet, komplett med kommando-historie.

Som konklusjon, kommandolinja er ikke langt borte når du bruker &kde;.

## Arbeide med vinduer

Hvis du ikke allerede har gjort det, så start et program med &kmenu;, som f.eks. Finn filer.

### Et vindu! Hva nå?

Tja, vanligvis arbeider folk inni vinduer, men noen ganger kan du trenge å gjøre noe med selve vinduet. Her er et kjapt overblikk over de vanligste vindusfunksjonene:

Flytt et vindu

  Dra vinduets tittellinje, eller hold nede &Alt;-tasten og dra hvor som helst i vinduet.

Endre størrelse på et vindu:

  Dra kanten på vinduet, eller hold &Alt;-tasten nede og dra med &RMB; hvor som helst i vinduet.

Maksimere et vindu

  Trykk på maksimeringsknappen på tittel-linja(i standardoppsettet er det firkanten ved siden av krysset) for å få vinduet til å fylle skjermen, eller hvis det allerede er maksimert, for å forminske til opprinnelig størrelse. Trykker du med &MMB; maksimeres vinduet loddrett, og vannrett med &RMB;.

Ikonisere et vindu

  Trykk minimer-knappen på tittel-linja (ved siden av Maksimer) for å gjemme vinduet. Hent det fram igjen ved å trykke på vinduets ikon på oppgavelinja.

Bytte mellom vinduer

  Bortsett fra det vanlige trykket på museknappen for å veksle til et annet vindu, kan du også bruke &Alt; Tab til å veksle mellom vinduer. Flere slike teknikker er beskrevet nedenfor.

#### Tittellinje-knapper

&kde;-vinduer har noen ganske standard-knapper på tittel-linjene som gir rask tilgang til noen vanlige handlinger. Standard oppsett for knappene ser slik ut:

##### På venstre side:

- En menyknapp. Denne viser som regel et mini-ikon for programmet. Trykk på den for å få opp en meny for vindushandlinger. Snarveistasten &Alt;F3 åpner vindusmenyen.

- Muligens en festeknapp, med et bilde av en stift. Hva i alle er dette? Følg med!

##### På høyre side:

- En minimer-knapp.

- En maksimer-knapp.

- En lukk-knapp. Denne lukker vinduet. Snarvei: &Alt;F4.

#### Veksle mellom vinduer

Nå som vi vet hvordan vi kan hanskes med vinduer, bør du bruke panelet til å åpne noen andre vinduer, siden vi nå skal drøfte hvordan man veksler mellom forskjellige vinduer. Siden dette er noe man gjør svært ofte, kan det gjøres på flere måter i &kde; – finn din yndlingsmetode!

I mange vindussystemer må du trykke en museknapp i et annet vindu for å kunne begynne å bruke dette vinduet. Dette er også &kde;s standard oppførsel, og kalles trykk for fokus. Men du kan også sette opp skrivebordet på en slik måte at et vindu skrus på når du flytter musepekeren inn i det. Dette kalles Fokus følger mus. Hvis du velger en slik praksis med &kde; kontrollsenterer alltid vinduet under musepekeren det som er aktivt. Det kommer ikke nødvendigvis opp på skrivebordet, men du kan fremdeles trykke på tittellinja eller kanten på et vindu, eller bruke en &kde;-spesialitet: trykk &Alt;-tasten og trykk &MMB; hvor som helst i vinduet for å løfte det opp over andre vinduer.

Her er noen andre måter å bytte vindu på:

- Velg et vindu fra vinduslista. Du åpner denne menyen ved å trykke &MMB; på en tomt område på skrivebordet, eller trykk på panelikonet med flere vinduer, eller til slutt – trykk på en pil som peker oppover i venstre ende av oppgavelinja i panelet.

- Hold &Alt;-tasten nede og trykk Tab for å veksle gjennom vinduene.

- Bruk oppgavelinja (se nedenfor).

### Bruke oppgavelinja

Oppgavelinja viser noen små ikoner, ett for hvert vindu på skrivebordet. I standard-oppsettet for &kde; ligger oppgavelinja inni panelet, men den kan også være plassert øverst eller nederst på skjermen.

Oppgavelinja er meget slagkraftig. I standard oppsettet blir vinduer fra samme program slått sammen, slik at du ser ett ikon for hvert program i oppgavelinja.

Ett trykk med &LMB; på ikonet på oppgavelinja åpner en liste over åpne vinduer for det programmet, så kan du velge det vinduet du vil bruke. Trykk venstre museknapp på det valgte innslaget i lista, så kommer du øyeblikkelig til riktig vindu. Trykk høyre museknapp på et ikon på oppgavelinja, så får du en meny du kan bruke på alle vinduer som er samlet under det ikonet, eller hvert vindu for seg.

Du kan velge å se alle vinduene på alle skrivebord i oppgavelinja di, uansett hvilket skrivebord du ser på, eller bare ha ikoner for det skrivebordet du er på. Du kan også velge å spre ikonene, slik at hvert åpne vindu har sitt eget ikon i oppgavelinja. Disse valgene og mange fler finner du ved å trykke høyre museknapp på håndtaket i oppgavelinja (den lille mønstrede stolpen til venstre for oppgavelinja) og velge Sett opp oppgavelinja ….

Ikonene på oppgavelinja endrer størrelse for å gi plass til programmer, så du kan få plass til mange fler enn du kanskje tror. Gjør du panelet bredere vil ikonene legge seg i en tabell, men de vil likevel gjøre plass til nye ikoner ved å endre størrelse.

### Bruke virtuelle skrivebord

Hva var nå det faste igjen?

Det kan hende at du har flere vinduer åpne enn det er plass til på skrivebordet. Da har du tre muligheter:

1. La alle vinduene være åpne (rotete skrivebord)

2. Ikoniser de vinduene du ikke trenger i øyeblikket og bruk oppgavelinja eller &Alt;Tab for å veksle mellom dem (fremdeles litt forvirrende og mye arbeid!)

3. Anbefalt: Gjør som et ekte operativsystem gjør hvis det ikke er nok fysisk minne: Bruk virtuelt minne, i dette tilfellet virtuelle skrivebord.

Det tredje valget er det beste! &kde; kan håndtere flere forskjellige skrivebord, hvert med sine vinduer. Standardoppsettet har fire skrivebord. Du kan veksle mellom skrivebordene med et trykk på en av skrivebordsknappene i panelet, eller &Ctrl; F1…F4 som straks går til skrivebordet 1 til 4, eller &Ctrl;Tab som sirkulerer gjennom skrivebordene.

Virtuelle skrivebord er gode å ha. Men noen ganger vil du at et vindu skal være til stede på alle skrivebordene. Det kunne være for eksempel et lite pratevindu, en tidsalarm e.l. I dette tilfellet kan du bruke fast-knappen nevnt ovenfor, som fester vinduet med tegnestift på bakgrunnen slik at det synes på hvert virtuelle skrivebord.

Festeknappen kan også brukes til å flytte et vindu fra ett virtuelt skrivebord til et annet: trykk på festeknappen, bytt til et annet skrivebord og ta vekk tegnestiften ved å trykke den igjen. Du kan få samme virkning ved å bruke kontekstmenyen i vinduets ikon i panelet (menyinnslaget Til gjeldende skrivebord eller Til skrivebord . Denne siste finner du også i vinduets handlingsmeny).

## Håndtere filer

På grafiske skrivebord er det vanlig å gjengi kataloger på harddisken som mapper. Mapper inneholder filer og andre mapper. Dette brukes i &kde;-programmet &konqueror; – K Filbehandler – som hjelpemiddel til å organisere filene dine.

### Bruke &konqueror;

Første gang du starter &kde; vises det et vindu med en mengde ikoner i. Dette er et &konqueror;-vindu som viser filene i hjemmekatalogen din (det området der dine personlige filer lagres). Sti-navnet til mappa vises nedenfor vinduets verktøylinje. Hvis du ikke ser et slikt vindu nå, så trykk på det panel-ikonet som likner en mappe med et hus på.

Trykk en gang med &LMB; for å åpne en fil eller en mappe. Du kan også velge Vindu Vis Navigasjonspanel fra menylinja for å vise en sidestolpe med mappe-kart der du kan navigere direkte. Eller du kan redigere stinavnet vist under verktøylinja for å komme raskt til en bestemt katalog.

#### Åpne filer

&kde; leveres med en gruppe programmer som kan vise og redigere filer av mange vanlige typer, og når du trykker på en fil som inneholder f.eks. et dokument eller et bilde, så starter &konqueror; et passende program som kan vise fila. Hvis den ikke vet hvilket program som skal startes for å åpne en fil du trykket på, så vil &konqueror; spørre etter navnet på programmet som skal brukes. Når du har gjort ditt valg vil &konqueror; tilby seg å huske dette valget til neste gang du skal åpne en fil av samme type.

&konqueror; bruker &MIME;-typer til å koble filer sammen med programmer.

#### Dra og slippe ikoner

Du kan kopiere eller flytte en fil bare ved å dra ikonet til skrivebordet, til et annet &konqueror;-vindu, eller til et mappe-ikon. Når du slipper museknappen viser &konqueror; en meny der du kan velge mellom å kopiere, flytte eller lage en lenke til fila.

Merk at om du velger å lage en lenke, så vil &kde; lage en symbolsk &UNIX;-lenke (ikke en hard lenke), så hvis du flytter eller sletter den opprinnelige fila, så blir lenka brutt.

De fleste &kde;-programmer støtter også dra-og-slipp: du kan dra et fil-ikon til vinduet til et program som er i gang, eller til ikonet for er program som ikke kjører, for å få programmet til å åpne fila. Prøv!

#### Angi fil-egenskaper

Du kan endre egenskaper for en fil, som f.eks. navn og rettigheter, ved å trykke &RMB; på ikonet og velge Egenskaper i menyen.

### Arbeide med arkiver og nettverk

For ikke lenge siden trengte du spesialisert programvare for å få tilgang til filer på Internett. Ikke nå lenger!

&kde; støtter en teknologi som kalles «Network Transparent Access» (NTA) som gjør det mulig å arbeide med filer på den andre siden av kloden like lett som med dem på din lokale harddisk.

For å få tilgang til filer på en &FTP;-tjener, for eksempel, velg ganske enkelt Adresse Åpne adresse i en &konqueror;-meny og skriv inn &URL;-en til en &FTP;-tjener. Du kan dra og slippe filer til og fra mappene i tjeneren akkurat som om de var på harddisken din. Du kan til og med åpne filer på &FTP;-tjeneren uten å måtte kopiere dem til harddisken først (&kde; gjør det for deg når det trengs).

Merk at &konqueror; bruker anonym &FTP;-tilgang, og dette kan begrense din tilgang til filer på &FTP;-tjeneren. Hvis du har en konto på tjeneren kan du oppgi din bruker-ID som en del av &URL;-en, slik: ``ftp://``brukerid`@`tjener`/`katalog``

&konqueror; spør etter passordet ditt, og hvis innloggingen er vellykket, får du full tilgang til filene dine på tjeneren.

Hvis du er vant til WinZip- programmet på &Microsoft; &Windows; blir du sikkert glad for å høre at &kde; også kan se inni tar-arkiver. Det behandler slike arkiver som normale mapper, og du kan bla i mappa, åpne filer osv. Generelt skal det kjennes helt likt å bruke filer på Internett og i arkiver som å bruker filer på harddisken, bortsett fra forsinkelser over nettet og ved å pakke opp arkivet.

### Bruke maler for å gi tilgang til programmer og enheter.

I &kde; er det lett å legge ikoner som gir tilgang til programmene dine i panelet eller på skrivebordet. Det er like lett å legge til ikoner som gir tilgang til andre interessante ting. &kde; har maler for snarveier til:

- Programmer

- Skrivere

- Monterbare enheter (f.eks. diskettstasjoner)

- Internet-ressurser (f.eks. WWW-dokumenter, &FTP;-kataloger)

- Dokumenter for noen av &kde;s &koffice;-programmer.

Du kan legge disse elementene på skrivebordet ved å trykke &RMB; museknapp der du vil ha ikonet, og så velgeLag ny og velge det elementet du vil lage en lenke til.

Nesten hvert eneste element i &kmenu;, på skrivebordet og i panelet henviser til en `.desktop`-fil på disken. `.desktop`-fila oppgir hvilket ikon som skal vises, og informasjon om hva ikonet representerer (er program, et bilde eller en &URL;). Du kan dra en hvilken som helst `.desktop`-fil inn i panelet for å lage en hurtigstart-knapp.

#### Montere enheter

&UNIX; gir tilgang til andre lagringsenheter enn den lokaleharddisken ved en prosess som kalles montering. &kde; bruker `.desktop`-filer til å gi deg mulighet til lett å montere, avmontere og bruke filer på andre lagringsenheter slik som diskett- og &cdrom;-drev.

Her et eksempel – hva som må gjøres for å lage et ikon som skaffer tilgang fil filene på en diskett:

På mange systemer må du være root-bruker for å kunne montere og avmontere enheter.

1. Trykk høyre museknapp på skrivebordet og velg Lag ny Enhet Diskett-enhet ….

2. På fanen Generelt i den dialogen som vises kan du endre navnet til hva du vil i tekstfeltet øverst.

3. På fanen Enhet, skriv inn `/dev/fd0` (eller stien til diskettenheten slik den er på ditt system) som Enhet.

4. Her kan du også legge til et Monteringssted. Dette bør være en tom katalog som finnes fra før. Vanlige monteringssteder er `/mnt/floppy` eller `/floppy`, men du kan like gjerne ha disketter montert på `~/mindisk` om du vil.

5. Trykk på Ikon for demontert og velg bildet av en diskett uten grønt lys på.

6. Når du er fornøyd med valgene, trykk OK, så er du ferdig!

Sett nå en riktig formattert diskett i drevet og trykk på Diskett-ikonet for å få &kde; til å montere disketten og vise alle filer som ligger på den. Før du tar ut disketten må du huske å trykke høyre museknapp på Diskett-ikonet og velge Avmonter i menyen.

## Innstillinger for skrivebordet

Hvis det er noe du ikke liker ved utseendet på skrivebordet, eller måten det virker på, så kan du sannsynligvis endre det. &kde; kan tilpasses i stor grad og du kan endre nesten alt ved skrivebordets oppførsel og utseende. I motsetning til mange andre skrivebordssystemer for &UNIX; trenger du ikke redigere vanskelige oppsettsfiler heller (men du kan godt gjøre det hvis du vil)! Du bruker &kcontrol;, et spesielt program som styrer skrivebordsoppsettet.

### Bruke &kde; kontrollsenter

Start &kcontrolcenter; fra &kmenu;. Det vises et vindu med to felter, der det står en liste over moduler i venstre felt.

Åpne en modul ved å trykke på navnet; da vises en liste over undermoduler. Trykk så på et navn i denne lista for å få opp innstillingene for denne i feltet til høyre.

Det er ganske rett fram å endre innstillingene. Hver oppsettsside har en Hjelp-knapp som kan forklare innstillinger som ikke er innlysende. På hver side er det knapper merket Hjelp, Standarder, Bruk og Tilbakestill som virker slik:

Hjelp

  Viser en kort hjelpetekst i venstre rute, med en lenke til en lengre håndbok for denne modulen.

Standarder

  Setter alle innstillinger i denne modulen i samme tilstand som da &kde; ble installert.

Bruk

  Anvender de innstillingene som er satt opp i denne modulen.

Tilbakestill

  Stiller tilbake alle innstillinger slik de var når du åpnet modulen. Hvis du allerede har brukt Bruk-knappen vil denne knappen hente fram de innstillingene som gjaldt da du hadde trykket Bruk.

Hvis du gjør endringer på en oppsetts-side og går over i en annen modul uten å trykke OK eller Bruk først, så vil &kcontrolcenter; spørre deg om endringene skal lagres før du begynner på en ny modul.

## Logge ut

Vi håper da at det skal være så behgelig og moro å bruke &kde; at du ikke har lyst til å logge ut. Men om du vil, så bare trykk K-meny Logg ut .

Det kan også være en utloggingsknapp rett på panelet, som ser ut som en liten av-knapp. Eller du kan trykke &Ctrl;&Alt;Delete for å logge ut.

### Øktbehandling

Når du logger ut kan &kde; huske hvilke programmer du hadde åpne, og hvor alle vinduene var plasert, så det kan åpne dem for deg neste gang du logger inn. Dette kalles øktbehandling. Programmer som er oppmerksomme på &kde; vil begynne der du slapp da du logget ut. &kate;, for eksempel, husker hvilke filer du redigerte.

Ikke-&kde;-programmer husker ikke tilstanden sin ved utlogging, og &kde; advarer deg om at du bør lagre viktige data i slike programmer når du begynner å logge ut.

For å se hvordan øktbehandling virker kan du velge K-meny Skriveprogrammer Kate for å starte &kate;. Åpne et tekstdokument for redigering. Logg så ut, og logg inn igjen. Du vil se at &kate; blir lagt tilbake til akkurat samme sted på skjermen, på det riktige virtuellle skrivebordet, og dokumentet du hadde åpent i &kate; før vi logget ut er åpnet igjen automatisk. &kate; vil tilogmed huske om du hadde ulagrede endringer i dokumentet før du logget ut og vil lagre dem i fila du arbeidet med hvis du trykker Lagre fra Fil-menyen.

## &kde; – en spennende reise

Vi håper du likte denne korte turen rundt i K Desktop Environment og at dette unike skrivebordsmiljøet vil være til hjelp for deg til å få gjort oppgavene dine raskere og mer komfortabelt enn noensinne.

Husk at &kde;-prosjektet ikke er en forretning, men drives av frivillige over hele verden. Vi vil gjerne invitere deg til å bli med i &kde;-prosjektet og bli en del av dette unike nettverket av mennesker. Hvis du er programmerer, så kanskje du kunne tenke deg å hjelpe oss med å skrive &kde;-programmer. Hvis du er en kunstner eller har erfaring med grafisk design, tenk på å lage ikon-sett, fargeoppsett, lydbilder og logoer til &kde;. Hvis du liker å skrive ville vi bli svært glade om du blir med i dokumentasjonsprosjektet vårt.

Som du ser kan du hjelpe oss på mange måter. Du er hjertelig velkommen til å bli med i dette verdensomspennende menneskenettet som er med på å gjøre &kde; dil det beste skrivebordsmiljøet for enhver datamaskin. Besøk www.kde.org for å finne ut mer.

Velkommen om bord på denne spennende turen.

`Ditt &kde;-lag`

## Medvirkende

### Forfattere

- &Matthias.Ettrich; &Matthias.Ettrich.mail;

- &Matthias.Kalle.Dalheimer; &Matthias.Kalle.Dalheimer.mail;

- Torben Weiss weis@kde.org

- &Bernd.Johannes.Wuebben; &Bernd.Johannes.Wuebben.mail;

- Stephen Schaub sschaub@bju.edu – Redaktør

- Robert Williams rwilliams@kde.org – redaktør

- &Lauri.Watts; &Lauri.Watts.mail;

Oversatt ved Skolelinux-gruppa, bsteensr@skogkatt.homelinux.no

&underFDL;