&Mike.McBride; &Mike.McBride.mail;
&Jost.Schenck; &Jost.Schenck.mail;

    bjornst@skogkatt.homelinux.org

2005-02-20
3.4
KDE
KControl
skrivebord

## Skrivebordsoppførsel

### Fanen Generelt

Vis ikoner på skrivebordet

  Ta bort kryss her hvis du ikke vil ha ikoner på skrivebordet. Uten ikoner kan skrivebordet være litt raskere, men du vil ikke kunne dra filer til skrivebordet lenger.

  Dette fjerner ingen filer som allerede er lagret på skrivebordet, men de vil i stedet bli skjult.

  Hvis dette er slått på. så kan du også slå på muligheten til å Tillate programmer i skrivebordsvinduet.

  Slår du på dette valget kan du la et program være skrivebordsbakgrunnen, f.eks. `xearth`, eller &kworldclock;

Vis filtips

  Kryss av her om du vil se verktøytips for ikoner på skrivebordet når du lar musepekeren ligge over dem. Disse tipsene viser informasjon om fila som ikonet står for. Avhengig av filtypen kan informasjonen variere fra enkle opplysninger om filstørrelse og datoer for lite kjente filer, til fullstendig meta-informasjon slik som innholdet i merker for musikkfiler.

Vis menylinje øverst på skjermen:

  Dette bestemmer om det skal vises en menylinje over toppen av &kde;-skrivebordet, på liknende måte som i &MacOS;.

  Standard er Ingen. Hvis du velger Skrivebordsmeny, så vises det en statisk meny øverst på skjermen, som viser skrivebordsmenyen. Endelig er det valget Menylinje for gjeldende program (MacOS-stil). Hvis du velger dette har ikke programmene menylinja på sine egne vinduer lenger. I stedet er det n menylinje øverst på skjermen som viser menyene til det aktive programmet. Kanskje du kjenner igjen denne oppførselen fra &MacOS;.

Museknapphandlinger:

  I avdelingen for museknapper kan du bestemme hva som skal skje når du trykker på en av de tre museknappene på skrivebordet (der det ikke er noe vindu).

  Ikke alle mus har tre knapper. To-knappers mus kan som regel skru på den midtre knappen ved at både høyre og venstre knapp trykkes samtidig.

  For hver av de tre museknappene kan du velge:

  Ingen handling

    Når du bruker denne museknappen skjer det ingenting.

  Vinduslistemeny

    Dette viser en undermeny med alle virtuelle skrivebord. For hvert virtuelle skrivebord kan du velge et vindu som nå ligger på det skrivebordet. Når det er valgt vil &kde; bytte til det skrivebordet, og gi fokus til det vinduet.

  Skrivebordsmeny.

    Dette viser en undermeny med kommandoer spesielle for &kde;. Du kan lage ikoner, redigere bokmerker, klippe og lime, kjøre kommandoer, stille inn &kde;, arrangere ikoner, låse økten og logge ut av &kde;. Nøyaktig hva som ligger i menyen avhenger av den tilstanden &kde; er i.

  Applikasjonsmeny

    Dette viser Applikasjon-menyen (også kjent som K-menyen) slik at du kan starte en ny applikasjon.

  Selvvalgt meny 1
  Selvvalgt meny 2

    Du kan også sette opp inntil to selvvalgte menyer. Hvis du velger en av disse, blir knappen Rediger … tilgjengelig, den kan brukes til å redigere innholdet i de selvvalgte menyene.

### Filikoner

Først er det to valg om plasseringa av ikoner:

Still ikoner automatisk på rekke

  Hvis dette er slått på vil &kde; rette inn ikonene langs et rutenett på skrivebordet. Hvis det er slått av kan du slippe ikoner hvor som helst, og de vil ikke bli flyttet på.

Vis skjulte filer

  Hvis dette er slått på vil alle skjulte filer bli synlige på skrivebordet. Som regel vil dette bare rote til skrivebordet, men hvis du ofte arbeider med skjulte filer eller mapper, så kan det være nyttig.

  Vær svært forsiktig med å slette eller endre skjulte filer. Mange av dem er oppsettsfiler og vitale for at maskinen din skal fungere riktig.

&kde;-skrivebordet har forhåndsvisning for mange filtyper, deriblant HTML-filer, bilder, &PostScript; og PDF, lyd, tekstfiler og nettarkiver (hvis du har det tilsvarende programtillegget til &konqueror; installert).

Hvis du slår på forhåndsvisning for en av disse, så vises ikke filer av denne typen som ikoner på skrivebordet, men vises i stedet som forhåndsvisninger i miniatyr. På langsomme maskiner kan det ta litt tid før forhåndsvisningene dukker opp, så det er ikke sikkert at du vil slå på dette.

### Enhetsikoner

På noen operativsystemer (&Linux; og FreeBSD hittil) kan &kde; dynamisk vise ikoner for hver monterbare enhet du har. Dette kan være &CD-ROM;-drev, diskettstasjoner eller nettverksenheter.

Hvis du slår på dette kan du velge hvilken type, om noen, av slike enheter du vil ha vist som ikon for rask tilgang.